Sellisest keskusest leiab suured rõivastest-mööblist-aialilledeni müüvad säästuketid nagu K-Mart ja Big W, või veidi väiksema valikuga, aga veelgi odavama Sam's Warehouse'i, Target'i, Best'n'Less-i. Toidupoodidest on muidugi esindatud üle Austraalia laialt levinud ketid Coles või Woolworths või mõlemad või Coles`i mõnevõrra odavam väikevend Bilo.  Et üritust läbi kõndida, peab varuma kannatlikkust. Kuid et igas nurgas on mõned allahindlused, võid kokku saada täiesti normaalse hinnaga normaalse uue kaubavaliku. Kui jalad ära väsivad, tasub läbi astuda kinost - sageli on kaubanduskeskuses esindatud CC Plaza suurune Megaplex. NB, soodne kinopäev on teisipäev ja poed on pikalt lahti neljapäeva õhtuti.